Începutul de lună îi va scoate din zona de confort pe unii nativi. Se anunță o zi plină de provocări, dar și de interacțiuni sociale. Chiar dacă asta nu este pe gustul tuturor, la finalul zilei, unele zodii vor trage câteva concluzii inteligente.
Berbec
Te confrunți cu probleme financiare, iar din această cauză nu te poți bucura de nimic. Poate că ar trebui să ceri ajutorul celor din jurul tău.
Taur
Îți place să stai cât mai departe de oameni și te concentrezi asupra lucrurilor care contează cu adevărat. S-ar putea ca acest comportament să-i facă pe cei din jur să te eticheteze greșit.
Gemeni
Vrei să îi surprinzi pe cei dragi cu un gest mic, dar simbolic. Te-ai implicat trup și suflet în realizarea acestei surprize, așa că nu are ce să meargă rău.
Rac
Dacă nu devii mai activ, s-ar putea ca altcineva să îți ”sufle” toate oportunitățile. Ai atuuri care au atras atenția celor din jur, dar trebuie să le valorifici la timp.
Leu
Primești o sumă importantă de bani din partea persoanelor cu care ai lucrat în ultima vreme. Nu te așteptai la o asemenea recompensă, așa că nu ai nicio idee ce vei face cu acești bani.
Fecioară
Problemele mai vechi revin în viața ta. Poate că acum este momentul să le rezolvi odată pentru totdeauna. Chiar dacă nu este ușor, doar așa vei putea încheia definitiv acest capitol.
Balanță
Nu stai deloc bine la capitolul răbdare și simți că ești testat mai mult ca niciodată. La locul de muncă primești diverse sarcini care te copleșesc, dar nu ai de gând să renunți la ele.
Scorpion
Ai nevoie de o pauză. Ai muncit mult și deja simți că ești pe punctul de a ceda. Plasează o parte din responsabilități celor din jur și bucură-te de câteva zile libere.
Săgetător
Ești dispus să faci un pas important în relația de cuplu. Însă, înainte de a-ți asuma o astfel de responsabilitate, ai face bine să analizezi bine situația.
Capricorn
Ești cu capul în nori și faci greșeală după greșeală. Cei din jurul tău nu mai suportă stângăciile tale, așa că nu se feresc să te critice pentru ceea ce faci.
Vărsător
Ți-ai făcut planuri și ai de gând să te bucuri de timpul liber. Chiar dacă mai ai de rezolvat anumite sarcini, se pare că alegi să le ignori.
Pești
Decizi să spui lucrurilor pe nume, chiar dacă adevărul tău s-ar putea să agite apele în cercul de prieteni. Vor exista câteva momente tensionate, însă, doar așa vei putea scăpa de presiunea care apasă pe umerii tăi.